রাশিয়ার জারতন্ত্র
রাশিয়ার জারতন্ত্র বা মুসকোভির জারতন্ত্র ছিল ১৫৪৭ সালে চতুর্থ ইভানের জার উপাধি গ্রহণের পর থেকে ১৭২১ সালে পিটার দ্য গ্রেট কর্তৃক রুশ সাম্রাজ্যের গোড়াপত্তন পর্যন্ত কেন্দ্রীভূত রুশ রাষ্ট্র। ১৫৫০ থেকে ১৭০০ সাল পর্যন্ত রাশিয়া প্রতি বছর গড়ে ৩৫,০০০ বর্গকিলোমিটার (১৪,০০০ মা২) বৃদ্ধি পেয়েছিল। এই সময়কাল রুরিক থেকে রোমানভ রাজবংশের উত্থান, পোলিশ-লিথুয়ানীয় কমনওয়েলথ, সুইডেন ও উসমানীয় সাম্রাজ্যের সাথে যুদ্ধ, রাশিয়ার সাইবেরিয়া বিজয় এবং পিটার দ্য গ্রেটের শাসনামল পর্যন্ত। তিনি ১৬৮৯ সালে ক্ষমতা গ্রহণ করেন ও জারতন্ত্রকে একটি সাম্রাজ্যে রূপান্তরিত করেন। উত্তরের যুদ্ধের সময় তিনি উল্লেখযোগ্য সংস্কার বাস্তবায়ন করেন। ১৭২১ সালে সুইডেনের বিরুদ্ধে বিজয়ের পর রুশ সাম্রাজ্য ঘোষণা করেন।